Lørdag var der fest og glade dage i Aalborgs gader. Aalborg Karneval fejrede lysets sejr over vinterens mørke, og derfor skulle de onde ånder fejes bort. Dermed er også startskuddet gået til det forestående Karneval i maj. Dagens optog gik fra Sct. Jørgens gade gennem Bispensgade, ned til Nytorv og videre til Gabels Torv. Derfra gik turen tilbage ad Slotsgade til Østerågade og Gravensgade for til sidst at være tilbage på Hasserisgade. Karnevalsgrupperne Poco Loco, Vimoroz og Dunkelfolket var med i optoget.

Referat:
Aalborg Karneval byder foråret velkommen med optog gennem byen.